REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/229-14

29. avgust 2014. godine

B e o g r a d

**Z A P I S N I K**

**12. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 29. AVGUSTA 2014. GODINE**

Sednica je počela u 9,20 časova.

Sednici je predsedavala Tanja Tomašević Damnjanović, zamenik predsednika Odbora.

Sednici su prisustvovali članovi Odbora: Biljana Ilić Stošić, Biljana Savović, Živan Đurišić, Aleksandar Martinović, Laslo Varga, Vladimir Đukanović, Velinka Tošić i Neđo Jovanović.

Sednici nisu prisustvovali Petar Petrović, predsednik Odbora, i članovi Odbora: Olgica Batić, Meho Omerović, Dragan Paunović, Miletić Mihajlović, Mirjana Andrić, Balša Božović, Jovan Marković, niti njihovi zamenici.

Sednici je, kao poverenik predlagača zakona, prisustvovao Jovan Ćosić, šef odseka u Ministarstvu pravde.

Na predlog zamenika predsednika Odbora jednoglasno je utvrđen sledeći

D n e v n i r e d :

1. Razmatranje Predloga zakona o overavanju potpisa, rukopisa i prepisa, koji je podnela Vlada (broj 011-2568/14, od 31. jula 2014. godine), u načelu;
2. Razmatranje Predloga zakona o prometu nepokretnosti, koji je podnela Vlada (broj 464-2711/14, od 22. avgusta 2014. godine), u načelu;
3. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 11. sednice Odbora.

**Prva tačka dnevnog rada**: **Razmatranje Predloga zakona o overavanju potpisa, rukopisa i prepisa u načelu**

Predloženi zakon Odboru je ukratko predstavio Jovan Ćosić, poverenik predlagača ovog zakona.

 Povodom pojedinih rešenja Predloga zakona govorio je Vladimir Đukanović.

Na osnovu člana 156. stav 3. Poslovnika Narodne skupštine, Odbor je podneo sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o overavanju potpisa, rukopisa i prepisa u načelu.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Druga tačka dnevnog rada**: **Razmatranje Predloga zakona o prometu nepokretnosti u načelu**

Predloženi zakon Odboru je ukratko predstavio Jovan Ćosić, poverenik predlagača ovog zakona.

Povodom pojedinih rešenja Predloga zakona govorio je Neđo Jovanović.

Na osnovu člana 156. stav 3. Poslovnika Narodne skupštine, Odbor je podneo sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o prometu nepokretnosti u načelu.

Za izvestioca Odbora na sednici Narodne skupštine određena je Tanja Tomašević Damnjanović, zamenik predsednika Odbora.

**Trećaa tačka dnevnog reda: R a z n o.**

U okviru ove tačke nije bilo predloga, niti pitanja članova Odbora.

Sednica je završena u 9,50 časova.

SEKRETAR ZAMENIK PREDSEDNIKA

Ljiljana Miletić Živković Tanja Tomašević Damnjanović